**Pakuotės lapelis: informacija vartotojui**

**Berberis-Homaccord geriamieji lašai (tirpalas)**

Homeopatinis vaistas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Berberis-Homaccord ir kam jis vartojamas

2. Kas žinotina prieš vartojant Berberis-Homaccord

3. Kaip vartoti Berberis-Homaccord

4. Galimas šalutinis poveikis

5. Kaip laikyti Berberis-Homaccord

6. Pakuotės turinys ir kita informacija

**1.** **Kas yra Berberis-Homaccord ir kam jis vartojamas**

Berberis-Homaccord yra homeopatinis vaistas, vartojamas šlapimo takų uždegimui gydyti.

Indikacijos pagrįstos tik homeopatijos principais.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**2.**  **Kas žinotina prieš vartojant Berberis-Homaccord**

**Berberis-Homaccord vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

**Vaikams ir paaugliams**

Berberis-Homaccordsaugumas ir veiksmingumas vaikams, jaunesniems nei 12 metų, nebuvo nustatytas, todėl tokio amžiaus pacientams jo vartoti nerekomenduojama.

**Kiti vaistai ir Berberis-Homaccord**

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Berberis-Homaccord vartojimas su maistu ir gėrimais**

Sąveikos nepastebėta.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas

Vaisto sudėtyje esantis etanolis gali sumažinti gebėjimą vairuoti ir valdyti mechanizmus.

**Berberis-Homaccord sudėtyje yra etanolio**

Šio vaisto sudėtyje yra 35 tūrio % etanolio (alkoholio), t. y. iki 150,2 mg 10 geriamųjų lašų dozėje (atitinka 3 ml alaus, 1,27 ml vyno, laikant, kad aluje yra 5 tūrio %, vyne – 12 tūrio % etanolio, arba 49,73 ml obuolių sulčių).

Kenksmingas sergantiesiems alkoholizmu.

Būtina atsižvelgti nėščiosioms, žindyvėms, vaikams ir pacientams, sergantiems kepenų ligomis ar epilepsija.

**3.**  **Kaip vartoti Berberis-Homaccord**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms ir vaikams nuo 12 metų reikia vartoti po 10 geriamųjų lašų 3 kartus per dieną. Ūminių sutrikimų atvejais – po 10 geriamųjų lašų kas 0,5–1 val. (iki 12 kartų per dieną).

**Ką daryti pavartojus per didelę Berberis-Homaccord dozę?**

Pranešimų apie perdozavimą negauta.

**Pamiršus pavartoti Berberis-Homaccord**

Negalima vartoti dvigubos dozės norint kompensuoti praleistą dozę.

**Nustojus vartoti Berberis-Homaccord**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais (mažiau negu 1 iš 10 000 pacientų) gali pasireikšti padidėjusio jautrumo reakcijos.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5.**  **Kaip laikyti Berberis-Homaccord**

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, geriamųjų lašų tinkamumo laikas – 6 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6.**  **Pakuotės turinys ir** **kita informacija**

**Berberis-Homaccord sudėtis**

- 100 g (104 ml) geriamųjų lašų yra veikliųjų medžiagų: Berberis vulgaris D2 0,4 g, Berberis vulgaris D10 0,4 g, Berberis vulgaris D30 0,4 g, Berberis vulgaris D200 0,4 g, Citrullus colocynthis D2 0,3 g, Citrullus colocynthis D10 0,3 g, Citrullus colocynthis D30 0,3 g, Citrullus colocynthis D200 0,3 g, Veratrum album D3 0,3 g, Veratrum album D10 0,3 g, Veratrum album D30 0,3 g, Veratrum album D200 0,3 g.

- Pagalbinės medžiagos: etanolis (96 %), išgrynintas vanduo.

1 ml tirpalo yra 18 geriamųjų lašų.

**Berberis-Homaccord** **išvaizda ir kiekis pakuotėje**

Berberis-Homaccordgeriamieji lašai yra skaidrus, šviesiai geltonai žalias tirpalas.

Pakuotėje yra 30 ml buteliukas, užkimštas aplikatoriumi su lašintuvu ir užsuktas dangteliu.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas +370 37 452 559El. paštas info@heel.lt |

**Šis pakuotės lapelis paskutinį kartą peržiūrėtas 2019-08-20.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).